
AVIZ

asupra propunerii legislative pentru modificarea Legii nr.345 din 19 iulie 2006 pentru modificarea şi completarea Ordonanţei de urgenţă a Guvernului nr.236/2000 privind regimul ariilor naturale protejate, conservarea habitatelor naturale, a florei şi faunei sălbatice (publicată în M. Of. nr.650/27 iul. 2006)
Cu adresa nr. PL.X 236 din 10 aprilie 2007, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu propunerea legislativă pentru modificarea Legii nr.345 din 19 iulie 2006 pentru modificarea şi completarea Ordonanţei de urgenţă a Guvernului nr.236/2000 privind regimul ariilor naturale protejate, conservarea habitatelor naturale, a florei şi faunei sălbatice (publicată în M. Of. nr.650/27 iul. 2006).
In urma examinării, în şedinţa din data de 14.05.2007, Comisia, cu majoritate de voturi, a hotărât întocmirea unui aviz de respingere.

